Քրդերը պնդում են, որ թուրքերն Աֆրինում իրենց դեմ թունավոր գազ են կիրառել - Լուրեր Հայաստանից - Թերթ.am
Քրդերը պնդում են, որ թուրքերն Աֆրինում իրենց դեմ թունավոր գազ են կիրառել
21:23 • 07.02.18
Աֆրինում գործող «Սիրիայի դեմոկրատական ուժեր» քրդական զորամիավորումը հայտարարել է, որ հնարավոր է` թունավոր գազով հրթիռակոծման են ենթարկվել: Այս մասին հայտնում է РИА Новости-ն՝ հղում անելով քրդերի հաղորդագրությանը:
Ինչպես նրանք պնդում են, Բիլբիլ բնակավայրում տեղի ունեցող մարտերի ընթացքում «իրենց մարտիկներից ոմանք թունավորվել են»:
«Երևում է, որ մեր թշնամին հրթիռներ է կիրառում, որոնք համալրված են այնպիսի գազով, որի տեսակը չենք կարողանում պարզել», - ասվում է հաղորդագրության մեջ:
Ավելի վաղ քրդական զորամիավորումները մեղադրել էին Թուրքիային նապալմ կիրառելու մեջ: Թուրքիայի գլխավոր շտաբը, իր հերթին, հայտարարել էր, որ «Ձիթենու ճյուղ» ռազմարշավում նապալմ, քիմիական, բիոլոգիական և միջազգային պայմանագրերով արգելված այլ զենք չի օգտագործում: